OpenLLM-France/wikimedia huggingface dataset:
# Myricaria

Myricaria és un gènere de plantes amb flors dins la família tamaricàcia. Conté 13 espècies. La distribució de les espècies és a les regions temperades del nord d'Europa i d'Àsia, 10 de les espècies es troben a la Xina. A Europa només es presenta l'espècie Myricaria germanica. la qual també es troba a Catalunya a la vora dels rius

## Descripció

Són arbusts caducifolis, rarament subarbusts. Tenen esquames, alternant amb les fulles. Les seves flors es troben dins una o dues inflorescències terminals racemosas. El fruit és una càpsula amb moltes llavors.

## Taxonomia

El gènere va ser descrit per Nicaise Augustin Desvaux i publicat a Annales des Sciences Naturelles (Paris) 4: 349. 1825. L'espècie tipus és: Myricaria germanica (L.) Desv.

## Taxonomia

* Myricaria albiflora Grierson & D.G. Long
* Myricaria bracteata Royle
* Myricaria elegans Royle
* Myricaria germanica (L.) Desv.
* Myricaria laxiflora (Franch.) P. Y. Zhang & Y. J. Zhang
* Myricaria laxa W.W. Sm.
* Myricaria paniculata P. Y. Zhang & Y. J. Zhang
* Myricaria platyphylla Maxim.
* Myricaria prostrata Hook. f. & Thomson
* Myricaria pulcherrima Batalin
* Myricaria rosea W. W. Sm.
* Myricaria squamosa Desv.
* Myricaria wardii C. Marquand

## Referències

* 1 2 Myricaria en PlantList
* ↑ Bolòs i Vigo Flora dels Països Catalans
* ↑ «Myricaria». Tropicos.org. Missouri Botanical Garden. [Consulta: 13 juliol 2012].
# Líssie

Líssie (en rus: Лысые) és un poble de l'óblast de Briansk, a Rússia, segons el cens del 2010 tenia 318 habitants. Pertany al districte de Zlinka.

## Referències

* ↑ «Инвестиционный паспорт муниципального района «Кобяйский улус (район)» Республики Саха (Якутия)». Официальный информационный портал Республик Саха (Якутия). Arxivat de l'original el 2019-10-17. [Consulta: 17 octubre 2019].
* ↑ «Географические и природные условия». Официальный информационный портал Республик Саха (Якутия).
# Joe DiMaggio

Joseph Paul DiMaggio (Martínez, Califòrnia, 25 de novembre de 1914 - Hollywood, Florida, 8 de març de 1999), va ser un jugador de beisbol de les Grans Lligues que va jugar professionalment pels New York Yankees durant tota la seva carrera.

## Infància i joventut

Va ser el vuitè de nou fills d'un pescador que volia que els seus fills seguissin el seu ofici, però només els dos més grans ho van fer, mentre que tres (Joe, Vince i Dom) van arribar a ser jugadors de les lligues majors de beisbol.
Va iniciar la seva carrera a les lligues menors en els San Francisco Seals pels quals va jugar durant tres temporades. L'any 1933 va assolir 61 jocs consecutius batejant de hit amb una mitjana de 340, amb 28 homeruns i 169 carreres impulsades.

## El Yankee Clipper

Els Yankees el compraren perquè jugués durant la temporada 1936. No va debutar fins al 3 de maig per una lesió a les cames, la seva efectivitat a l'ofensiva va ser de 3-6. En aquesta temporada va batejar per una mitjana de 323 i 29 homeruns (dos en un sol inning), 132 carreres anotades, 125 RBI i 15 triples.
L'any 1941 la nació sencera va estar atenta a la seva memorable proesa de 56 jocs consecutius batejant almenys un hit, que va començar un 15 de maig i va acabar el 17 de juliol. Molts d'experts consideren aquesta marca com la més gran proesa en la història del beisbol. Després del joc en què va acabar la ratxa, va anotar 17 jocs consecutius amb almenys un imparable. L'any 1942 va acabar la seva primera etapa en les grans lligues, ja que va servir a les forces armades del seu país en la Segona Guerra Mundial.
Quan es va retirar l'any 1951 va assolir un average de per vida de 325. Va assolir tres títols de bateigs, i va ser tres vegades elegit com el jugador més valuós (1939, 1941 i 1947). Amb els Yankees va aconseguir deu títols de campió de les grans lligues. Com a jugador va tenir els sobrenoms de Joltin' Joe i Yankee Clipper. L'any 1955 va ser incorporat al saló de la fama de beisbol.
El 1954 es casà amb l'actriu nord-americana Marilyn Monroe, tot i que se separaren al cap de nou mesos.

## Referències

* ↑ «DiMaggio, Joe (25 November 1914–09 March 1999), baseball player» (en anglès). DOI: 10.1093/anb/9780198606697.article.1900903. [Consulta: 6 agost 2023].
* ↑ Cramer, Richard Ben. Joe DiMaggio: the hero's life. Nova York: Simon & Schuster, 2001. ISBN 978-0-684-85391-8.
* ↑ Nemec, David; Flatow, Scott. Great baseball feats, facts & firsts (2008). New York : Signet, 2008. ISBN 978-0-451-22363-0.
* ↑ «The Streak» (en anglès americà). Sports Illustrated Vault | SI.com.
* ↑ «YANKEE STAR HITS 44TH GAME IN ROW; DiMaggio Bats Safely in Two Contests to Equal Keeler's All-Time Major Mark RED SOX ROUTED, 7-2, 9-2 New Yorkers Add to Lead, but Their Record Homer Streak Ends After 25 Games - The New York Times», 23-07-2018. Arxivat de l'original el 2018-07-23. [Consulta: 6 agost 2023].
* ↑ Spoto, Donald. Marilyn Monroe : the biography. New York : Cooper Square Press ; [Lanham, MD] : Distributed by National Book Network, 2001. ISBN 978-0-8154-1183-3.

## Enllaços externs

* Lloc web oficial de Joe DiMaggio
# Rocklake

Rocklake és una població dels Estats Units a l'estat de Dakota del Nord. Segons el cens del 2000 tenia 194 habitants.

## Demografia

Segons el cens del 2000, Rocklake tenia 194 habitants, 89 habitatges, i 54 famílies. La densitat de població era de 340,5 hab./km².
Dels 89 habitatges en un 27% hi vivien nens de menys de 18 anys, en un 49,4% hi vivien parelles casades, en un 9% dones solteres, i en un 39,3% no eren unitats familiars. En el 39,3% dels habitatges hi vivien persones soles el 21,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,18 i el nombre mitjà de persones que vivien en cada família era de 2,91.
Per edats la població es repartia de la següent manera: un 26,3% tenia menys de 18 anys, un 3,1% entre 18 i 24, un 26,8% entre 25 i 44, un 14,4% de 45 a 60 i un 29,4% 65 anys o més.
L'edat mediana era de 42 anys. Per cada 100 dones de 18 o més anys hi havia 98,6 homes.
La renda mediana per habitatge era de 19.886 $ i la renda mediana per família de 31.667 $. Els homes tenien una renda mediana de 21.250 $ mentre que les dones 17.188 $. La renda per capita de la població era de 13.116 $. Entorn del 2,3% de les famílies i el 8,9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Rocklake». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 9 agost 2010].
* ↑ «Geographic Comparison Table- Rocklake». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 9 agost 2010].
# Cersobleptes

Cersobleptes és el nom dels següents personatges:
# CV-222

La CV-222 comunica Betxí amb Borriana mentre circumval·la el poble de Les Alqueries. Pertany a la Xarxa de carreteres de la Generalitat Valenciana. El seu nom ve de la CV (que indica que és una carretera autonòmica) i el 222, és el número que rep la carretera, segons l'ordre de nomenclatures de les carreteres del País Valencià.

## Traçat

Comença a la redona que es crea a la CV-18, que circumval·la la població de Borriana, i l'eixida de Borriana de l'Avinguda del Camí d'Onda, d'ací parteix cap a Les Alqueries a la que circumval·larà fins a deixar-la enrere per travessar la N-340 i així arribar a la redona d'entrada a l'AP-7, fins ací la carretera rep la denominació de CV-2203, a partir d'ací pren camí fins a arribar a Betxí a on finalitza el seu recorregut.
Existeix un projecte futur de construir una segona calçada, i convertir-la en carretera doble.

## Referències

* ↑ Informan del proyecto del vial de la CV-222, 7 de març de 2008
* ↑ CV-222 Arxivat 2017-03-21 a Wayback Machine. al web de la Direcció General de Trànsit
* ↑ CV-222 a wikiloc
* ↑ Cortan 8 horas la CV-10 en Betxí tras chocar un camión contra un panel de señalización, 4 desembre de 2014

## Enllaços externs

* Estudis de contaminació acústica a les carreteres del País Valencià Arxivat 2017-03-21 a Wayback Machine.
# Mínims quadrats ponderats

Mínims quadrats ponderats (WLS), també conegut com a regressió lineal ponderada, és una generalització dels mínims quadrats ordinaris i la regressió lineal en què el coneixement de la variància desigual de les observacions (heteroscedasticitat) s'incorpora a la regressió. WLS també és una especialització de mínims quadrats generalitzats, quan totes les entrades fora de la diagonal de la matriu de covariància dels errors, són nul·les.

## Formulació

L'ajust d'un model a un punt de dades es mesura pel seu residu, $r_{i}$, definit com la diferència entre un valor mesurat de la variable dependent, $y_{i}$ i el valor previst pel model, $f(x_{i},{\boldsymbol {\beta }})$:$r_{i}({\boldsymbol {\beta }})=y_{i}-f(x_{i},{\boldsymbol {\beta }}).$Si els errors no estan correlacionats i tenen la mateixa variància, llavors la funció$S({\boldsymbol {\beta }})=\sum _{i}r_{i}({\boldsymbol {\beta }})^{2},$es minimitza a ${\boldsymbol {\hat {\beta }}}$, de tal manera que ${\frac {\partial S}{\partial \beta _{j}}}({\hat {\boldsymbol {\beta }}})=0$.
El teorema de Gauss-Markov mostra que, quan això és així, ${\hat {\boldsymbol {\beta }}}$ és el millor estimador lineal no esbiaixat (BLAU). Tanmateix, si les mesures no estan correlacionades però tenen incerteses diferents, es podria adoptar un enfocament modificat. Aitken va demostrar que quan es minimitza una suma ponderada de residus al quadrat, ${\hat {\boldsymbol {\beta }}}$ és el BLAU si cada pes és igual al recíproc de la variància de la mesura${\begin{aligned}S&=\sum _{i=1}^{n}W_{ii}{r_{i}}^{2},&W_{ii}&={\frac {1}{{\sigma _{i}}^{2}}}\end{aligned}}$Les equacions de gradient per a aquesta suma de quadrats són
$-2\sum _{i}W_{ii}{\frac {\partial f(x_{i},{\boldsymbol {\beta }})}{\partial \beta _{j}}}r_{i}=0,\quad j=1,\ldots ,m$que, en un sistema lineal de mínims quadrats, donen les equacions normals modificades,$\sum _{i=1}^{n}\sum _{k=1}^{m}X_{ij}W_{ii}X_{ik}{\hat {\beta }}_{k}=\sum _{i=1}^{n}X_{ij}W_{ii}y_{i},\quad j=1,\ldots ,m\,.$Quan els errors d'observació no estan correlacionats i la matriu de pes, W = Ω $^{−1}$, és diagonal, aquests es poden escriure com
$\mathbf {\left(X^{\textsf {T}}WX\right){\hat {\boldsymbol {\beta }}}=X^{\textsf {T}}Wy} .$

## Referències

* ↑ «Weighted regression» (en anglès). Arxivat de l'original el 2022-04-21. [Consulta: 1r octubre 2023].
* ↑ «Visualize a weighted regression» (en anglès).
* ↑ «13.1 - Weighted Least Squares | STAT 501» (en anglès). [Consulta: 1r octubre 2023].
* ↑ «[https://www.stat.cmu.edu/~cshalizi/mreg/15/lectures/24/lecture-24--25.pdf Lecture 24–25: Weighted and Generalized Least Squares]» (en anglès). https://www.stat.cmu.edu.+[Consulta: 1r octubre 2023].
# Marc Valiente i Hernández

Marc Valiente Hernández (Granollers, 29 de març del 1987) és un exfutbolista professional català que jugava com a defensa. Va ser internacional amb la selecció catalana.
Format al planter del FC Barcelona (amb el FC Barcelona B va guanyar la lliga de Tercera Divisió la temporada 2007-08) posteriorment va marxar al Sevilla FC, però fou principalment suplent als dos clubs. El 2010 fitxà pel Reial Valladolid, club amb el qual va disputar 157 partits oficials en cinc anys. Posteriorment va marxar a jugar a l'estranger, a Israel, Bèlgica i Sèrbia.

## Palmarès

* Copa del Rei (2009-10) amb el Sevilla F.C.

## Referències

* ↑ «Valiente» (en castellà). Diari AS [Consulta: 7 agost 2015].

## Enllaços externs

* «Perfil i estadístiques de Marc Valiente» (en alemany). transfermarkt.de. [Consulta: 20 abril 2011].
# Iukhim Zviahilski

Iukhim Zviahilski (ucraïnès: Юхим Леонідович Звягільський) (Donetsk, 20 de febrer de 1933 - Kíiv, 6 de novembre de 2021) fou un polític ucraïnès. Fou nomenat Primer Ministre d'Ucraïna en funcions el 22 de setembre de 1993. Va ocupar el càrrec fins que Vitali Massol fou confirmat com a primer ministre el juny de 1994. Actualment és membre de la Rada Suprema (parlament) i propietari de la mina de carbó Zasiadko a l'óblast de Donetsk.

## Referències

* ↑ «Перше засідання нової Ради відкриє 78-річний нардеп від ОПЗЖ Іоффе», 23-07-2019. [Consulta: 3 juliol 2023].
* ↑ «Помер нардеп багатьох скликань Юхим Звягільський» (en ucraïnès). [Consulta: 3 juliol 2023].
* ↑ Kupchinsky, Roman. «ANALYSIS: The clan from Donetsk» (en anglès). UK Weekly, 01-12-2003. Arxivat de l'original el 2013-02-13. [Consulta: 3 juliol 2023].
# Rockland (Idaho)

Rockland és una població dels Estats Units a l'estat d'Idaho. Segons el cens del 2000 tenia 316 habitants.

## Demografia

Segons el cens del 2000, Rockland tenia 316 habitants, 100 habitatges, i 80 famílies. La densitat de població era de 420,7 habitants/km².
Dels 100 habitatges en un 45% hi vivien nens de menys de 18 anys, en un 72% hi vivien parelles casades, en un 6% dones solteres, i en un 20% no eren unitats familiars. En el 19% dels habitatges hi vivien persones soles l'11% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 3,16 i el nombre mitjà de persones que vivien en cada família era de 3,65.
Per edats la població es repartia de la següent manera: un 39,6% tenia menys de 18 anys, un 6,3% entre 18 i 24, un 19% entre 25 i 44, un 23,7% de 45 a 60 i un 11,4% 65 anys o més.
L'edat mediana era de 28 anys. Per cada 100 dones de 18 o més anys hi havia 103,2 homes.
La renda mediana per habitatge era de 30.625 $ i la renda mediana per família de 42.778 $. Els homes tenien una renda mediana de 38.125 $ mentre que les dones 19.038 $. La renda per capita de la població era de 14.554 $. Aproximadament el 14,3% de les famílies i el 15,5% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Rockland». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 4 agost 2010].
* ↑ «Geographic Comparison Table- Rockland». American Fact Finder. Oficina del Cens dels Estats Units, 12-01-2010.
# Ciaran Clark

Ciaran Clark (Harrow, 26 de setembre de 1989) és un futbolista irlandès que juga amb el Newcastle United de la Premier League i la selecció irlandesa. És un defensa central que pot jugar com a migcampista defensiu i com a lateral esquerre.
# CV-370

La CV-370 és una carretera local del País Valencià que comunica Vilamarxant (el Camp de Túria) amb Pedralba (els Serrans), amb una extensió de 10 quilòmetres. És la continuació de la CV-37, amb la qual forma un continuu de 28 quilòmetres des de l'aeroport de Manises fins Pedralba.

## Nomenclatura

La CV-370 és una carretera secundària que pertany a la Xarxa de carreteres de la Diputació de València. La seua denominació prové de CV, que indica que és una carretera autonòmica del País Valencià i el 370, el número que rep la via en l'ordre de nomenclatura de les carreteres secundàries valencianes.

## Història

La CV-370 es basava en l'antic traçat de la VP-6116, la qual s'estenia des de l'aeroport de Manises a Pedralba. Amb el canvi de nomenclatura, la CV-370 es va reduir al tram actual entre Vilamarxant i Pedralba, mentre que el recorregut des de Vilamarxant a Manises es va integrar en l'Eix del Túria o CV-37. Sovint, les dues rutes es consideren com una sola, emprant-se la denominació provincial per a tot el conjunt.

## Referències

* ↑ "Montero (PP) pregunta por el desdoblamiento de la CV-370 en Manises paralizado por una tubería desde 2016". Hortanoticias, 17 de desembre de 2019
* ↑ "Habrá 2 nuevas rotondas para borrar un "punto negro" de la CV-370 en Manises". La Vanguardia, 19 de desembre de 2019
# Múscul oblic inferior de l'ull

El múscul oblic inferior de l'ull (musculus obliquus inferior bulbi) o múscul oblic menor de l'ull, és un dels sis músculs que componen la musculatura extrínseca de l'ull, per tant, implicat en els moviments de l'ull.. A diferència dels altres cinc músculs, que s'insereixen en l'anell de Zinn en el fons de l'òrbita, l'oblic menor ho fa en la part anterior i interna de l'òrbita, per darrere del sac lacrimal. Des d'aquest punt es dirigeix cap a la part posterior de l'ull, inserint-se en l'escleròtica, en la porció posteroexterna del globus ocular.
Quan es contrau, abdueix, eleva i fa una rotació lateral del globus ocular. L'oblic inferior és l'únic múscul que és capaç d'elevar l'ull quan està en una posició en adducció completa. Està innervat pel nervi motor ocular comú o III nervi cranial. En els éssers humans, el múscul és d'aproximadament d'uns 35 mm. de llarg.

## Notes

* ↑ Tant el Diccionari enciclopèdic de medicina com el TERMCAT recullen les dues denominacions i sempre com a principal, múscul oblic inferior de l'ull, d'acord amb el Diccionari d'anatomia, Barcelona: Fundació Barcelona, 1993. 435 p. (Diccionaris terminològics) ISBN 84-88169-06-X

## Referències

* 1 2 3 4 «múscul». Diccionari enciclopèdic de medicina. Enciclopèdia Catalana, S.A. 1997-2010. Arxivat de l'original el 2012-10-02. [Consulta: 26 gener 2014].
* ↑ «Gray. Anatomía para estudiantes». Elsevier, 2007. [Consulta: 30 novembre 2009].
* ↑ Moore, Keith L.; Dalley, Arthur F. (2008): Anatomía con orientación clínica. (5ª Ed.) México. Editorial Médica Panamericana
* ↑ «Eye Theory». Cim.ucdavis.edu. Arxivat de l'original el 2014-05-27. [Consulta: 7 desembre 2012].
* ↑ Riordan-Eva, P. Vaughan & Asbury's General Ophthalmology.. 18a ed.. Nova York: McGraw-Hill Medical, 2011. ISBN 978-0071634205.
    Aquest article incorpora text de l'edició de l'Anatomia de Gray en domini públic.

## Imatges

* Moviment ocular del múscul recte extern de l'ull, vista superior
* Moviment ocular del múscul recte intern de l'ull, vista superior
* Moviment ocular del múscul recte inferior de l'ull, vista superior
* Moviment ocular del múscul recte superior de l'ull, vista superior
* Moviment ocular del múscul oblic superior de l'ull, vista superior
* Moviment ocular del múscul oblic inferior de l'ull, vista superior
* Vista anterior del globus ocular amb els diferents músculs rectes.

## Vegeu també

* Múscul recte superior de l'ull.
* Múscul recte inferior de l'ull.
* Múscul recte lateral de l'ull o recte extern.
* Múscul recte medial de l'ull o recte intern.
* Múscul oblic superior de l'ull o oblic major.

## Enllaços externs

* LUC sr
# Margarida de Savoia (1589-1655)

Margarida de Savoia (italià: Margherita di Savoia) (Torí, 28 d'abril de 1589 - Miranda de Ebro, 26 de juny de 1655) va ser una aristòcrata espanyola, duquessa de Màntua i de Montferrat i virreina de Portugal entre 1634 i 1640. Va ser filla de del duc Carles Manuel I de Savoia i de Caterina Micaela d'Àustria i neta de Felip II de Castella. Casada amb Francesc IV de Mòdena, va esdevenir duquessa de Màntua.
El 1633, ja vídua, va ser expulsada pels francesos i va anar a viure al Regne de Castella, on va ser nomenada virreina de Portugal. Durant la insurrecció de 1640, quan Portugal guanyà la seva independència, va intentar calmar els ànims del poble però el seu poder es col·lapsar aviat i va ser empresonada durant dos anys. Finalment se li va permetre tornar a Castella, on va morir el 1655.

## Referències

* 1 2 «Margarida de Savoia (1589-1655)». Gran Enciclopèdia Catalana. Barcelona: Grup Enciclopèdia Catalana.
# Reynier Hals

Reynier Hals (Haarlem, 1627-Amsterdam, 1672) fou un pintor barroc neerlandès.
Fill de Frans Hals i de Lysbeth Reijniersdr., la seva segona esposa, va ser batejat l'11 de febrer de 1627. Com els seus germans Johannes, Frans II i Harmen, era bo per la música i la pintura. Encara que és probable que rebés lliçons de pintura del seu pare, la seva dedicació a l'ofici de pintor va ser tardana. Consta que el 1645 es va embarcar en un viatge a Índia. L'abril del 1654 es trobava a Amsterdam, on va es va casar amb Margrietje Lodewijcksdr. A aquest moment pot correspondre l'obraNoi menjant porridge del Frans Hals Museum, la primera obra seva coneguda. Després de quedar-se viudo, el 1657 es va casar per segona vegada a l'Haia amb Elisabeth Groen, però abans d'acabar l'any la parella s'havia establert definitivament a Amsterdam. El 1659 va ser testimoni en el casament del pintor Roelof Jansz van Vries.
El que es coneix de la producció de Reynier es redueix a un petit nombre d'escenes de gènere amb només una o dues figures de mig cos —Noia cosint, Dona pelant pomes i Noi menjant porridge, conservades les tres en el Frans Hals Museum de Haarlem, i Una parella beneint la taula, Voorschoten, Kasteel Duivenvoorde— deutores en la seva concepció de les obres del seu pare i del seu oncle, Dirck Hals, sense la seva vitalitat i precisió en el dibuix.

## Referències

* ↑ (neerlandès) Reynier Hals in Frans Hals Biography in De groote schouburgh der Nederlantsche konstschilders en schilderessen (1718) by Arnold Houbraken, courtesy of the Digital library for Dutch literature
* ↑ Biesboer, Pieter, y Luna, Juan J., p. 174, llamado Reijnier Fransz.
* 1 2 3 Reynier Hals en Rijksbureau voor Kunsthistorische Documentatie (RKD).
* ↑ Biesboer, Pieter, y Luna, Juan J., p. 96.

## Bibliografia

* Biesboer, Pieter y Luna, Juan J., La pintura holandesa del Siglo de Oro. Frans Hals y la escuela de Haarlem, Madrid, Barcelona: BBV, 1994, ISBN 84-604-9248-6

## Enllaços externs

* Reynier Hals a Artnet
* Woman peeling apples painting in the collection of the Frans Hals Museum at Geheugen van Nederland website
# Ciati

El ciati en botànica és la inflorescència que caracteritza la família de les euforbiàcies. És un pseudant(falsa flor) format per una flor femenina central pedunculada per cinc flors masculines, cadascuna de les quals està reduïda a un sol estam. El ciati és típic del gènere eufòrbia.
A causa de la gran diversitat d'aquesta família resulta difícil trobar caràcters comuns a tots els seus membres. Potser l'únic que tenen totes en comú són les flors, unisexuals i solitàries, de vegades agrupades en inflorescències complexes. La floració és normalment monoica amb simetria radial.
* El ciati té normalment cinc (rarament quatre) bractèoles (bràctees petites).
* Normalment hi ha cinc (però també qualsevol nombre entre 1 i 10) nectaris o glàndules productores de nèctar.
* Els estams també venen normalment en nombre d'1 a 10.
* Al mig hi ha un ovari hipogini molt petit.
Filogenèticament sembla que el ciati pot haver-se originat a partir d'una inflorescència hermafrodita primitiva en què cadascuna de les flors, tant les masculines com les femenines ha evolucionat per separat, tendint a la màxima simplicitat. Aquestes flors finalment s'han reunit, formant el ciati.

## Referències

* ↑ Pallisé & Fandos, 1999, p. 39.
* ↑ «Ciati». Gran Enciclopèdia Catalana. Barcelona: Grup Enciclopèdia Catalana.
* ↑ «Ciati». Gran Enciclopèdia Catalana. Barcelona: Grup Enciclopèdia Catalana.
* ↑ «Inflorescències, formacions particulars». Botànica agrícola i forestal. Universitat de Lleida. [Consulta: 14 juliol 2019].
* ↑ Pallisé & Fandos, 1999, p. 40.

## Bibliografia

* Pallisé, Joan Simon; Fandos, Josep Vicens. «Inflorescència. El Ciati». A: Estudis biosistemàtics en Euphorbia L. a la Mediterrània occidental. Barcelona: Institut d'Estudis Catalans, 1999, p. 39-41. ISBN 9788472834828.